دارالعلوم محمدیہ غوثیہ بھیرہ

دار العلوم محمدیہ غوثیہ ضلع سرگودھا کے تاریخی قصبے بھیرہ میں قائم جدید دینی تعلیم کا ایک مرکز ہے۔اس میں بیک وقت ہزاروں طلباء وطالبات جدید و قدیم علوم حاصل کرتے ہیں۔

تاریخ 
یہ ادارہ ابتدائی طور پر 1925ء میں معرض وجود میں آیا، انجمن تعلیم المسلمین غوثیہ بھیرہ ضلع سرگودھا کے زیر انتظام ہے جس کی بنیاد پیر محمد کرم شاہ کے والد پیر محمد شاہ نے رکھی تھی۔ جسٹس پیر محمد کرم شاہ الازہری اس تعلیمی ادارے کے پہلے طالب علم تھے۔ اس وقت ( جون 2023ء  میں)پیر محمد امین الحسنات شاہ صاحب اس کے سربراہ ہیں۔

نشاۃ ثانیہ 
جسٹس پیر محمد کرم شاہ الازہری کے عظیم کارناموں میں سے ایک دار العلوم محمدیہ غوثیہ کی وقت، حالات اور ماحول کے مطابق نشاۃ ثانیہ ہے۔
آپ نے مختلف مدارس کے مناہج الدارستہ (Sallabus) کی روشنی میں ایک نیادینی نصاب مرتب کیا جو جدید علوم، قدیم علوم اور عربی کی تعلیم پر مشتمل ہے اور دارالعلوم 1956ء سے اس نصاب کے مطابق عمل پیرا ہے۔ دار العلوم کی نشاۃ ثانیہ کے دوران میں نصاب مرتب کرتے وقت طلباء کے لیے معاشیات اور سیاسیات کی تعلیم لازمی کردی گئی ہے تا کہ یہاں سے فارغ التحصیل علماء قدیم وجدید دونوں قسم کے علوم سے بہرہ ور ہوں۔ طلباء کو درس نظامی کے ساتھ ساتھ فاضل عربی اور دورہ حدیث کے علاو و بی۔ اے تک تعلیم دی جاتی ہے۔

الكلیۃ الغوثيہ للبنات 
دارالعلوم سے ملحق الكلیۃ الغوثيہ للبنات (غوثیہ گرلز کالج ) بھیرہ ضلع سرگودہا کے نام سے ایک علیحدہ درس گاہ بھی بطریق احسن کام کر رہی ہے جس کا نصاب تعلیم (86) چار سال پر مشتمل ہے اور دارالعلوم کی طرح اس کا انتظام بھی انجمن تعلیم المسلمین (رجسٹرڈ) بھیرہ چلا رہی ہے اور اس ادارے کے انتظام اور تعلیم سے متعلق اسی انجمن کی ایک ذیلی کمیٹی بھی قائم کی گئی ہے۔

یونیورسٹی 
اس وقت یہ ادارہ ایک عظیم الشان یونیورسٹی کی شکل اختیار کرچکا ہے۔ اس دار العلوم کی صرف پاکستان میں تین سو سے زیادہ شاخیں موجود ہیں۔

فارغ التحصیل طلبہ 
ہزار ہا طلبہ و طالبات اس دار العلوم سے فارغ التحصیل ہو کر دنیا بھر میں زندگی کے مختلف شعبوں میں خدمات سرانجام دے رہے ہیں۔

حوالہ جات 

پاکستان میں مدارس
پاکستانی اسلامی مدارس